A Bizottság 2429/86/EGK rendelete

(1986. július 31.)

a 2184/86/EGK rendelet mellékletében szereplő nómenklatúra ex 16.02 B III b) 1) vámtarifa-alszáma alá tartózó előkészített húsok és tartósított készítmények hústartalmának meghatározására vonatkozó eljárásról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2055/84/EGK rendelettel [1] módosított, a közös vámtarifa szerinti nómenklatúra egységes alkalmazására vonatkozó intézkedések meghozataláról szóló, 1969. január 16-i 97/69/EGK tanácsi rendeletre [2] és különösen annak 3. cikkére,

mivel a marha- és borjúhús export-visszatérítéseinek rögzítéséről szóló, 1986. július 11-i 2184/86/EGK bizottsági rendelet [3] mellékletében található nómenklatúra egységes alkalmazásának biztosítása érdekében rendelkezésekre van szükség a szarvasmarhafélék húsát (belsőség, valamint a zsír kivételével) tartalmazó készítmények és tartósított készítmények osztályozása tekintetében;

mivel a szarvasmarhafélék húsát tartalmazó készítményeket és tartósított készítményeket a hús (a belsőség, valamint a zsír kivételével) tömegszázalékának megfelelően osztályozzák a 2184/86/EGK rendelet mellékletében található nómenklatúra 16.02 B III. b) ex 1) ex aa) (11), (22), (33), (44), valamint 16.02 B III. b) ex 1) ex bb) (11), (22), (33), (44), valamint (55) vámtarifa-alszámaival összhangban;

mivel a hús (a belsőségek, valamint zsír kivételével) tömegszázalékának meghatározására egy eljárást kell megállapítani;

mivel végzett tanulmányok eredménye alapján e rendelet mellékletében meghatározott eljárás nyújtja a legjobb garanciákat;

mivel az előirányozott rendelkezések nincsenek összhangban a közös vámtarifa szerinti nómenklatúrával foglalkozó bizottság véleményével, a Bizottság a 97/69/EGK rendelet 3. cikkében előírt eljárás szerint rendelkezések elfogadását javasolta a Tanácsnak;

mivel három hónappal a javaslat benyújtását követően a Tanács nem cselekedett, és ezért helyénvaló, hogy a Bizottság elfogadja a javasolt rendelkezéseket a 97/69/EGK rendelet fent említett eljárása szerint,

ELFOGADTA EZT A RENDELETET:

1. cikk

A 2184/86/EGK rendelet mellékletében található nómenklatúra 16.02 B III. b) ex 1) ex aa) (11), (22), (33), (44), valamint 16.02 B III. b) ex 1) ex bb) (11), (22), (33), (44), valamint (55) vámtarifa-alszámai alá tartozó, szarvasmarhafélék húsát (a belsőség, valamint a zsír kivételével) tartalmazó készítményekben és tartósított készítményekben található hús tömegszázalékát, az e mellékletben leírt eljárással összhangban kell meghatározni.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. július 31-én.

a Bizottság részéről

Cockfield

alelnök

[1] HL L 191., 1984.7.19., 1. o.

[2] HL L 14., 1969.1.21., 1. o.

[3] HL L 190., 1986.7.12., 19. o.

--------------------------------------------------

MELLÉKLET

ANALITIKAI ELJÁRÁS

E melléklet alkalmazásában a "hús" szó nem jelent sem belsőséget, sem zsírt (beleértve magából a húsból nyert zsírt), sem csontot.

A hús tömegszázalékát a következő eljárással összhangban kell meghatározni:

1. Analitikai módszerek

1.1. Az elemzést az előkészített húsok és tartósított készítmények homogén valamint reprezentatív mintáin kell elvégezni.

1.2. Az alkalmazandó analitikai módszerek a következők:

1.2.1. Nitrogén: húsban, valamint húsalapú termékekben lévő nitrogéntartalom meghatározása – ISO 937: 1978.

1.2.2. Nedvesség: húsban, valamint húsalapú termékekben lévő nedvességtartalom meghatározása – ISO 1442: 1973.

1.2.3. Zsír: húsban, valamint húsalapú termékekben lévő összes zsírtartalom meghatározása – ISO 1443: 1973.

1.2.4. Hamu: húsban, valamint húsalapú termékekben lévő hamutartalom meghatározása – ISO 936: 1978.

1.3. A fent említett ISO szabványok követelményei a mintavételezési eljárást illetően nem kötelezőek a rendelet alkalmazásában.

2. A hústartalom kiszámítása

A hús hústartalmát a következő képlet útján kell kiszámítani:

M =

NT - N

× 100

húsalapú

NT = Ahol NT az elemzésben meghatározott összes nitrogén (%)

Nx = az idegen eredetű nitrogén (%)

Az összes nitrogéntartalmat az 1.2.1. pontban említett módszer szerint kell meghatározni. Továbbá, a nedvesség (1.2.2), a zsír (1.2.3.), valamint a hamu (1.2.4.) mennyiségének meghatározása lehetővé teszi a többi alkotórész tartalmának kikövetkeztetését.

Annak érdekében, hogy az idegen eredetű nitrogénre (Nx) vonatkozóan korrekciókat lehessen tenni, szükséges minden egyes nitrogéntartalmú alkotórésznek, valamint ezen alkotórészek nitrogéntartalmának mennyiségét tudni. A következő táblázat számos nitrogéntartalmú alkotórész átlagos nitrogéntartalmát mutatja, amely jelen lehet az előkészített húsokban és a tartósított készítményekben.

Húst nem tartalmazó termékek | Nitrogén százalék |

kétszersült | 2,0 |

kazein | 15,8 |

nátrium kazein | 14,8 |

előállított szója fehérje | 14,5 |

texturált szója fehérje | 8,0 |

szójaliszt | 8,0 |

monoszódium glutaminát (MSG) | 8,3 |

marhavese | 2,7 |

marhanyelv | 3,0 |

tekintettel az analitikai módszerek ismételhetőségére, hivatkozni kell a fent említett ISO szabványokra.

A figyelembe vehető eredmény legalább két meghatározás átlaga.

--------------------------------------------------